News Update: “เฮอริเคนทางเศรษฐกิจ” กำลังมา CEO JPMorgan เตือนนักลงทุนเตรียมรับมือ ผลจากนโยบาย Fed และสงครามยูเครน - FINNOMENA
Jamie Dimon ซีอีโอ JPMorgan เตือนนักลงทุนเตรียมรับมือ “เฮอริเคนทางเศรษฐกิจ” จากนโยบาย Fed ที่เข้มงวดและสงครามยูเครน
2 มิ.ย. 2565

Jamie Dimon ซีอีโอ JPMorgan เตือนนักลงทุนเตรียมรับมือ “เฮอริเคนทางเศรษฐกิจ” จากนโยบาย Fed ที่เข้มงวดและสงครามยูเครน
Dimon กล่าวว่า พายุเฮอริเคนมารอที่หน้าประตูแล้ว แต่ไม่รู้ว่ามันเป็นพายุขนาดเล็กหรือเฮอริเคนแซนดีที่อันตรายและเป็นภัยมากที่สุด ดังนั้น เตรียมตัวรับมือไว้ให้พร้อมจะดีกว่า
ก่อนหน้านี้ในเดือน พ.ค. ซีอีโอ JPMorgan เตือนว่า มีเมฆพายุในเศรษฐกิจสหรัฐฯ แต่ตอนนี้สถานการณ์น่ากังวลขึ้นจากความพยายามของ Fed ในการควบคุมเงินเฟ้อ
“ตอนนี้ดูเหมือนท้องฟ้าสดใส และสิ่งต่างๆ กำลังไปได้สวย เพราะทุกคนคิดว่า Fed สามารถรับมือได้” Dimon กล่าว
ราคาหุ้นของ JPMorgan ร่วงลง 1.8% สู่ระดับ $129.81 เมื่อคืนนี้ (1 มิ.ย.) หลังการแสดงความเห็นของ Dimon
เมื่อเดือน พ.ค. นักเศรษฐศาสตร์ของ JPMorgan ปรับลดคาดการณ์แนวโน้มการเติบโตของเศรษฐกิจลง ดังนี้
➢ ครึ่งหลังของปี 2022: จาก 3% เหลือ 2.4%
➢ ครึ่งแรกของปี 2023: จาก 2.1% เหลือ 1.5%
➢ ครึ่งหลังของปี 2023: จาก 1.4% เหลือ 1%
Dimon กล่าวว่า บริษัทกำลังเตรียมพร้อมสำหรับความปั่นป่วนนั้นอย่างระมัดระวังในงบดุล โดยการลดเงินฝากที่ไม่ได้ดำเนินการ เพื่อให้สามารถบริการลูกค้าในช่วงเวลาที่เลวร้าย
อย่างไรก็ตาม Dimon มองเห็นสัญญาณที่สดในในเศรษฐกิจจากความแข็งแกร่งของผู้บริโภค ค่าแรงที่สูงขึ้น และงานจำนวนมาก
อ้างอิง: https://www.bloomberg.com/news/articles/2022-06-01/jamie-dimon-says-bank-is-bracing-itself-for-economic-hurricane?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
Jamie Dimon
JPMorgan
News Update
สงครามยูเครน
สหรัฐฯ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA